CELEX: 62010FN0005
Language: lt
Date: 2010-01-19 00:00:00
Title: Byla F-5/10: 2010 m. sausio 19 d. pareikštas ieškinys byloje Nicole Clarke prieš VRDT

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/54
            
         2010 m. sausio 19 d. pareikštas ieškinys byloje Nicole Clarke prieš VRDT
   
   (Byla F-5/10)
   2010/C 63/96
   Proceso kalba: vokiečių
   
      Šalys
   
   
      Ieškovė: Nicole Clarke (Alikantė, Ispanija), atstovaujama advokato H. Tettenborn
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Ginčo dalykas bei aprašymas
   
   Ieškovės sutarties sąlygos, numatančios automatinį darbo sutarties nutraukimą tuo atveju, jei ieškovė netaps išorinio VRDT konkurso nugalėtoja, panaikinimas ir pripažinimas, kad konkursai OHMI/AD/01/07, OHMI/AD/02/07, OHMI/AST/01/07 ir OHMI/AST/02/02 neturi įtakos ieškovės sutarčiai. Papildomai, prašymas atlyginti nuostolius.
   
      Ieškovės reikalavimai
   
   
               —
            
            
               Panaikinti 2009 m. kovo 12 d. VRDT laišką ir jame nurodytus VRDT sprendimus, kuriais nutraukiami ieškovės darbo santykiai apie tai įspėjus prieš 8 mėnesius skaičiuojant nuo 2009 m. kovo 16 d. ir, nenutraukus darbo sutarties, pripažinti, kad darbo santykiai tarp ieškovės ir VRDT tęsiasi. Jei Tarnautojų teismas manys būtina, panaikinti kitus VRDT laiškus: 2009 m. rugpjūčio 3 d. laišką (termino sustabdymas 3 mėnesiams) ir 2009 m. spalio 9 d. (skundo atmetimas), nes jie, ieškovės nuomone, nėra autonomiški.
            
         
               —
            
            
               Atmesti arba pripažinti niekine sąlygą dėl darbo sutarties nutraukimo, nurodytą darbo sutarties, sudarytos tarp ieškovės ir VRDT, 5 straipsnyje. Nepatenkinus šio reikalavimo:
               
                           —
                        
                        
                           pripažinti, kad ieškovės darbo sutarties nutraukimas neturėtų (tai taikytina ir ateičiai) būti grindžiamas sąlyga dėl jos darbo sutarties nutraukimo;
                        
                     
                           —
                        
                        
                           nepatenkinus ir šio reikalavimo, pripažinti, kad VRDT 2009 m. kovo 12 d. laiške minimas konkursas negali sukelti ieškovei neigiamo poveikio dėl sąlygos, susijusios su darbo sutarties nutraukimu.
                        
                     
         
               —
            
            
               Įpareigoti VRDT sumokėti ieškovei atitinkamą sumą, kurią Tarnautojų teismas turėtų nustatyti savo nuožiūra, ieškovei padarytai moralinei ir materialinei žalai atlyginti, kuri susijusi su konstatavimais, nurodytais pirmoje reikalavimų grupėje.
            
         
               —
            
            
               Tuo atveju, jei faktinė ieškovės veikla Tarnautojų teismo sprendimo momentu ir (arba) VRDT ieškovei priklausančio mokėti atlyginimo mokėjimas jau pasibaigė nepaisant to, kad darbo santykiai tęsiasi:
               
                           —
                        
                        
                           įpareigoti VRDT tęsti darbo santykius su ieškove šiuo atžvilgiu pripažįstant VRDT pareigą tęsti darbo santykius su ieškove ankstesnėmis sąlygomis ir ją integruoti į tarnybą, o taip pat atlyginti bendrą materialinę žalą, būtent pervedant visas galimas papildomas sumas, susijusias su atlyginimu ir visas išlaidas, kurios atsirado ieškovei dėl neteisėto VRDT elgesio (išskaitant gautą nedarbo pašalpą);
                        
                     
                           —
                        
                        
                           papildomai, jei dėl faktinių ar teisinių aplinkybių ieškovė nebūtų reintegruota ir (arba) ankstesnėmis sąlygomis nebūtų tęsiami jos darbo santykiai, priteisti iš VRDT ieškovei nuostolius materialinei žalai dėl neteisėtai nutrauktos ieškovės veiklos atlyginti. Atlygintina suma turi būti lygi skirtumui tarp pajamų, kurias ji realiai gali gauti, ir pajamų, kurių ji galėjo tikėtis, jei sutartis tęstųsi, atsižvelgiant į pensijų išmokas ir kitas teises, kurių ieškovė galėjo reikalauti.
                        
                     
         
               —
            
            
               Priteisti iš VRDT bylinėjimosi išlaidas.